অত্যন্ত ভয়াবহ সাপের কামড় খেয়েও বেঁচে গেলেন এক ব্যক্তি। প্রতিবেশীদের তৎপরতাতেই রক্ষা পেয়েছেন তিনি, এমনই জানা গিয়েছে। সোমবার সকালে ঘটনাটি ঘটেছে পূর্ব মেদিনীপুর জেলার মহিষাদল থানার জগৎপুরে।
এলাকার চাষের জমিতে মাছ ধরার জন্য বিশেষ ধরনের জাল পাতা ছিল। আর সেই জাল থেকে মাছ নিতে যান সঞ্জয় মণ্ডল নামে এক ব্যক্তি। কিন্তু মাছের বদলে এক ময়াল সাপ দেখতে পান তিনি। সাহস করে জাল থেকে ময়ালটিকে বের করার চেষ্টা করেন সঞ্জয়বাবু। সঙ্গে সঙ্গে ময়াল সাপটি আক্রমণ করে এবং সঞ্জয়বাবুর হাতে জোর কামড় বসিয়ে দেয়। যন্ত্রণায়য় কাতরাতে কাতরাকে চিৎকার করে ওঠেন সঞ্জয়বাবু। 
সঞ্জয়বাবুর চিৎকার শুনে ছুটে আসেন তাঁর প্রতিবেশীরা। তাঁরাই সাপটির হাত থেকে রক্ষা করেন সঞ্জয়বাবুকে। সাপটিকে সরিয়ে রাখেন প্রতিবেশীরা। তখনই আহত সঞ্জয়বাবুকে তমলুক জেলা হাসপাতালে নিয়ে যান তাঁরা। সঙ্গে ওই ময়াল সাপটিকেও নিয়ে যাওয়া হয়। চিকিৎসকরাই সাপটিকে দেখে বলেন যে, এটি একটি ভয়ানক ময়াল সাপ। সঞ্জয় মণ্ডল আপাতত চিকিৎসাধীন।